એશિયા કપ ક્રિકેટ ટૂર્નામેન્ટની શરૂઆત ૧૫ સપ્ટેમ્બરથી દુબઇમાં થઇ રહી છે. પ્રથમ મુકાબલો બાંગ્લાદેશ અને શ્રીલંકા વચ્ચે યોજાશે. ૧૯ સપ્ટેમ્બરે ભારત અને પાકિસ્તાન વચ્ચે હાઇવોલ્ટેજ મુકાબલો થશે. એશિયા કપ માટે ભારતીય ટીમની ઘોષણા થઇ ગઇ છે. આ ટૂર્નામેન્ટ માટે વિરાટ કોહલીને આરામ આપવામાં આવ્યો છે, જ્યારે તેના સ્થાને રોહિત શર્માને કેપ્ટનશીપ સોંપવામાં આવી છે. ત્યાં જ ટીમની ઘોષણાના ચાર દિવસો બાદ ક્રિકેટર હરભજન સિંહે બીસીસીઆઇના પસંદગીકારો પર ડબલ વલણ અપનાવવાનો આરોપ લગાવ્યો છે. હરભજને એક બેટ્‌સમેનને સતત નજરઅંદાજ કરવામાં આવતા સવાલ ઉભા કર્યા છે. ભજ્જીએ પૂછ્યુ કે શું અલગ-અલગ ખેલાડીઓ માટે અલગ-અલગ કેમ નિયમ છે?